Pizza Hut

„Pizza Hut“ – tarptautinis amerikiečių restoranų tinklas. Pirmoji picerija buvo atidaryta 1958 m. Vičitoje, Kanzase ir šiuo metu kompanija veikia kaip dukterinė įmonė, priklausanti vienai didžiausių pasaulyje restoranų grupei „Yum! Brands“, kuri kartu valdo ir „Taco Bell“ bei „KFC“.

 Istorija 
„Pizza Hut“ istorija prasidėjo 1958 m. gegužę, kai broliai Dan ir Frank Carney atidarė pirmąją 50 kvadratinių metrų dydžio užkandinę Vičitos mieste Kanzase. Broliai, kartu su draugais Richard Beemer ir John Bender, picas pradėjo kepti patys. Naujasis restoranas susilaukė itin didelio dėmesio, ypač tarp paauglių bei studentų; 1958 m. gruodį atidarytas antras restoranas miesto centre, o 1963 m. „Pizza Hut“ išaugo į 42-iejų restoranų tinklą. 1980 m. pradėtos kepti garsiosios storapadės picos, kurios itin greitai išpopuliarėjo; nauji restoranai pradėti atidarinėti labai greitais tempais.Pizza Hut UAE > The Pizza Hut story  Oficialus tinklalapis. Nuoroda tikrinta 2014-08-23.

 Produkcija 
„Pizza Hut“ pardavinėja įvairių tipų picas. Pateikiama labai daug skirtingų skonių picų, priklausomai nuo šalies kultūros bei vietinės paklausos. Dauguma restoranų taip pat tiekia patiekalus su makaronais bei vištienos sparneliais; daugiau nei 4800 užkandinių siūlo firminius „WingStreet“ sparnelius, daugiausiai Jungtinėse Valstijose. Pasaulyje egzistuoja daug „Pizza Hut“ užkandinių tipų, įskaitant įprasto tipo restoranus, tik išsinešimui bei pristatymui į namus skirtas vietas. Restoranų dizainas, meniu bei paties prekės ženklo pateikimas skirtingose šalyse gali smarkiai skirtis, ypač už JAV ribų. Yum! Brands > Investors > 2013 Annual Report  Oficiali korporacijos finansinė ataskaita. Nuoroda tikrinta 2014-08-23.

 Restoranų tinklas ir pardavimai 

Kompanija pasaulyje valdo beveik 15 tūkst. užkandinių tinklą 91-oje valstybėje; maždaug pusė jų veikė Amerikoje. Daugiausiai „Pizza Hut“ restoranų veikia šiose šalyse: Jungtinėse Valstijose (7846), Kinijoje (1264), Jungtinėje Karalystėje (640), Japonijoje (371), Kanadoje (345), Malaizijoje (332), Pietų Korėjoje (332), Indijoje (315), Australijoje (299) bei Indonezijoje (297). 
Tai yra pats didžiausias picos pristatymo į namus tinklas Jungtinėse Valstijose.„2013 Top 100 Pizza Companies List“ . Pizza Today. Nuoroda tikrinta 2014-08-23.

Lietuvoje greitojo aptarnavimo restoranus „KFC“ bei picerijas „Pizza Hut“ valdo UAB „Fast Foods Group“; šalyje kol kas veikia tik kelios užkandinės, tačiau planuojama sparti jų plėtra.Asta Šerėnaitė (2014-01-03). „Užderės greitojo maisto užkandinių“ . Verslo žinios. Nuoroda tikrinta 2014-08-23.

 Šaltiniai 

 Nuorodos 
 Oficiali „Pizza Hut“ svetainė
 „Pizza Hut“ socialiniame tinkle „Facebook“

Kategorija:Restoranų tinklai
Kategorija:JAV įmonės